**TERMENI DE REFERINŢĂ**

**pentru prestarea serviciilor de consultanță în domeniul IT**

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

La moment, A.O. „Iniţiativa Pozitivă în cadrul necesităților organizației,intenționează să aplice o parte din fonduri pentru **contractarea serviciilor de consultanță în domeniul IT.**

1. **OBIECTIVUL SERVICIILOR.**

Obiectivele principale a serviciilor solicitate sunt selecția unui specialis în domeniul IT (persoană fizică sau juridică) care va asigura funcționarea și îmbunătățirea continuă a sistemelor informaționale existente.

1. **DESCRIEREA ACTIVITĂŢILOR ŞI A RESPONSABILITĂŢILOR**

1. Consultanță IT în cadrul proiectelor implementate;

2. Elaborarea sau participarea parțială la elaborarea documentației tehnice necesară în cadrul proiectelor (specificații) pentru crearea, implementarea, dezvoltarea, întreținerea și modernizarea sistemelor informaționale utilizate sau asistate de organizație;

3. Analiza, proiectarea și dezvoltarea arhitecturii IT, a sistemelor IT noi, care urmează a fi utilizate sau cele existente în organizație. Acceptarea în exploatare (instalarea, configurarea și întreținerea) sau transferul serviciilor către mentenanță terță parte (controlul resurselor, licențe, documentație);

4. Menținerea activității și dezvoltării site-urilor web, sql, telegram și altele;

5. Asigurarea managementul infrastructurii IT în Cloud (Azure, Oracle) - control costuri, control acces, licențe, monitorizare, securitate, backup;

6. Management operațional al serverelor web, mașinilor virtuale, spațiu pe disc, rețele, politici de securitate;

7. Reglare optimă a performanței site-urilor WEB (php, nginx, mysql, dns, redis, fs, cache, SSL, CloudFlare)

8. Participarea la ședințele de lucru și interacțiunea cu partenerii naționali și internaționali privind crearea, implementarea, dezvoltarea, întreținerea și modernizarea sistemelor informaționale utilizate și asistate.

9. Raportarea sistematică către cadrul Managerial al proiectului, cu privire la rezultatele lucrărilor efectuate și aprobarea lunară a planului de activitate pentru următoarea perioadă de raportare.

**IV. REZULTATELE AȘTEPTATE**

Asigura funcționarea și îmbunătățirea continuă a sistemelor informaționale existente.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare sau de specialitate în domeniul IT;
* Experiență profesională: minim 4 ani de experiență profesională în domeniu IT.

**(ii) Corespunderea pentru sarcină (60 puncte)**

* Cunoștințe legate de configurarea, întreținerea rețelelor si sistemelor de calculatoare
* Capacitatea de operare a instrumentelor IT:

Linux administration - setup and mantain linux os ready for sql, web servers, docker and other services

Web server administarion - setup, mantain, troubleshoot - nginx, apache, php-fpm, SSL, DNS, mysql

Cloud Administration Azure, AWS, OracleCloud - Design and implement IT infrastucture in cloud according to requests

Containers - Docker, DockerSwarm

Coding - Python, Django(Python), php, SQLAbilități de bază de lucru cu: 3Dmax6/3Dmax7 та QuickTestPro 7.0, Jira, bug-trackers, MSSQL.

**(iii) Limba și experiența relevantă (10 puncte)**

* Cunoașterea fluentă a limbilor româna și rusă, dar și cunoașterea unei limbi de circulație internațională;
* Abilități bune de comunicare și analitice;
* Abilități de realizare a sarcinilor;
* Abilități de munca în echipă.

**VI. DURATA PRESTĂRII SERVICIILOR/CONTRACTĂRII**

Fiecare potențial candidat (persoană fizică sau juridică) urmează să expedieze CV-ul actualizat indicând studiile și experiența necesară în conformitate cu sarcinile alocate. Candidatul care va acumula un punctaj mai mare de 90 de puncte va fi invitat sa prezinte oferta de preț pentru serviciile solicitate.

Consultantul selectat își va asuma îndeplinirea tuturor responsabilităților prevăzute în cadrul prezentului document “Termeni de Referință”. Consultanța va începe la data semnării contractului și se va încheia la 31.12.2024 sau altă perioadă agreată de către părți.

**VII. RAPORTARE**

Consultantul va agrea realizarea activităților cu persoana responsabilă din cadrul organizației.

Raportarea sistematică cu privire la rezultatele lucrărilor efectuate și aprobarea planului de activitate pentru următoarea perioadă se va face lunar.